钦定古今图书集成/历象汇编/岁功典/第030卷 > 水龙吟〈春游〉 陆游
## 钦定古今图书集成/历象汇编/岁功典/第030卷 > 水龙吟〈春游〉 陆游

“摩诃池上追游路，红绿参差春晚。”韶光妍媚，海棠如
醉，桃花欲暖。挑菜初闲，禁烟将近，一城丝管。看金鞍
争道，香车飞盖，争先占、新亭馆。　惆怅年华暗换。黯
销魂、雨收云散。镜奁掩月，钗梁折凤，秦筝斜雁。身在
天涯，乱山孤垒，危楼飞观。叹“春来只有，杨花和恨，向
东风满。”